Diari Oficial de la Generalitat Valenciana


Sumari del DOGV 9484, del 05-12-2022 (2022/11876)

RESOLUCIÓ de 18 de novembre de 2022, de la Conselleria d'Hisenda i Model Econòmic, per la qual s'autoritza una ampliació de crèdit en el capítol 9, projecte financer T0461, «Capítol IX. Deute», del programa 011.10, Servei del Deute, de la secció 19, per import d'1.679.070,86 euros.
------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9484

Data del DOGV
:   05-12-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/11730


Data del document
:   18-11-2022

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 18 de novembre de 2022, de la Conselleria d'Hisenda i Model Econòmic, per la qual s'autoritza una ampliació de crèdit en el capítol 9, projecte financer T0461, «Capítol IX. Deute», del programa 011.10, Servei del Deute, de la secció 19, per import d'1.679.070,86 euros. [2022/11286]  
Amb data 20 de juny de 2016, la Generalitat va formalitzar amb Ged Jessica Fidae, SL, un contracte de préstec, per un import de fins a 8.500.000 euros, destinat a finançar actuacions de millora d'eficiència energètica en seus judicials de l'Administració de justícia de la Comunitat Valenciana. El préstec, cofinançat a l'empara de la iniciativa Jessica pel Fons Europeu de Desenvolupament Regional (FEDER) i l'Institut per a la Diversificació i Estalvi de l'Energia (IDAE), està coordinat pel Banc Europeu d'Inversions, té un tipus d'interés del 0 %, disposició única amb data 30 de juny de 2016, amortització en 23 quotes a partir del 20 de juny de 2019 i venciment final el 20 de juny de 2030, i preveu el que denomina un «període de desemborsament» de 36 mesos, fins al 20 de juny de 2019, en el qual la Generalitat podrà destinar els fons a cobrir les necessitats de finançament del projecte.  
  
Per retards en l'execució es van subscriure contractes de novació modificativa no extintiva del contracte de préstec, pels quals es va ampliar el llistat d'inversions que constitueixen el projecte per finançar, i es van modificar el calendari d'amortització ordinària, l'import de les quotes d'amortització i el període de desemborsament del préstec, i aquest va quedar establit per al 20 de novembre de 2022.  
Segons l'informe de data 16 de novembre de la Secretaria Autonòmica de Model Econòmic i Finançament i les dades facilitades per la Conselleria de Justícia, Interior i Administració Pública, l'import executat i autoritzat per Ged Jessica com a despesa elegible del projecte objecte de finançament ascendeix, a data 7 de novembre de 2022, a 6.709.380,26 euros i s'ha d'amortitzar anticipadament el no executat que ascendeix a 1.791.009,05 euros.  
Per no haver-se previst aquest import en la previsió inicial del capítol 9 «Passius financers», en el pressupost de despeses del programa 011.10 Servei del deute, per no conéixer-se l'import final de la inversió finançable amb aquest préstec, és necessari incrementar aquest capítol en 1.679.070,86 euros, resultat:  
  
Concepte Import  
De l'amortització anticipada no executat 1.791.009,05  
Del crèdit disponible de quotes inicials anteriors a l'amortització parcial obligatòria. - 404.762,00  
De la nova quota amortització 21.88.4701 812.823,81  
Crèdit necessari 1.679.070,86  
  
  
Per tractar-se de despeses incloses en els supòsits recollits en l'article 22.1 apartat d de la llei de pressupostos vigent, i amb la finalitat d'acomplir l'amortització anticipa que exigeix el contracte de préstec, és procedent incrementar la dotació del capítol esmentat, així com la dotació del projecte financer T0461 «Capítol IX. Deute» en 1.679.070,86 euros, que s'han de finançar a càrrec de la previsió de resultat de l'exercici corrent.  
En conseqüència i en virtut del que es disposa en l'article 22.2 de la Llei 8/2021 de pressupostos de la Generalitat per a l'exercici 2022, i el que s'estableix en l'article 48 de la Llei 1/2015 d'hisenda pública, del sector públic instrumental i de subvencions, la Conselleria d'Hisenda i Model Econòmic resol:  
  
Autoritzar una ampliació de crèdit en el pressupost de despeses, en l'aplicació 48.93.02.869.62.3, projecte financer T0461 «Capítol IX. Deute», per un import d'1.679.070,86.  
  
València, 18 de novembre de 2022.- El sotssecretari de la Conselleria d'Hisenda i Model Econòmic (p. d. Resolució de 8.06.22; DOGV 9360): Daniel González Serisola.